Dušan Bustin

Prof. Ing. Dušan Bustin, DrSc. (* 12. september 1937, Martin – † 19. september 2022, Bratislava) bol slovenský chemik a univerzitný pedagóg.Slovenská technická univerzita v Bratislave: Fakulta chemickej a potravinárskej technológie 1940-2010. Bratislava: Nakladateľstvo STU, 2010. ISBN 978-80-227-3292-5.

 Životopis 
Po maturite na gymnáziu v Rimavskej Sobote Dušan Bustin v roku 1955 nastúpil na štúdium chémie na Fakulte chemickej a potravinárskej technológie Slovenskej technickej univerzity v Bratislave, kde v roku 1960 promoval na inžiniera chémie (Ing.). V rokoch 19612013 pôsobil na Katedre analytickej chémie Fakulty chemickej a potravinárskej technológie Slovenskej technickej univerzity. PhD v odbore fyzikálna chémia získal v roku 1965 na J. Heyrovského ústave fyzikálnej chémie a elektrochémie ČSAV v Prahe. V rokoch 19661967 bol na postdoktorandskom študijnom pobyte na Georgetown University vo Washingtone, neskôr získal docentúru (1973) v odbore analytická chémia, a v roku 1986 doktor chemických vied (DrSc.), vedný odbor analytická chémia. V roku 1987 sa stal univerzitným profesorom v odbore analytická chémia. Prodekan FCHPT 19941997, prorektor STU 19972000. Zakladateľ vedeckej školy elektroanalytickej chémie na Slovensku. Výsledky jeho výskumnej práce boli publikované vo viac ako 200 pôvodných prácach v prestížnych vedeckých zahraničných a slovenských časopisoch a zborníkoch. V zahraničí predniesol 20 pozvaných prednášok. Je spoluautorom 3 monografií a 14 učebníc.Rievaj, M. The 60th anniversary of professor Dušan Bustin. Chemical papers 51 (1997) 297.

Profesor Bustin bol nielen vynikajúci vedec, ale sa intenzívne venoval aj výchove novej generácie vedeckých a technických pracovníkov. Bol človekom, pre ktorého veda vždy bola poslaním a zmyslom života. Rovnako pozitívna a dôležitá bola pre neho rola univerzitného profesora. Vychoval 29 diplomantov a 10 doktorandov. Dvaja jeho žiaci sa stali profesormi a dvaja docentmi. Študenti a celá slovenská vedecká obec vysoko oceňovali jeho zásluhy a tiež jeho láskavý prístup k nim.

Bol členom redakčných rád vedeckých časopisov (Chemical Papers, Chemické listy). Dôležitá bola jeho spolková činnosť. Bol zahraničným členom Americkej chemickej spoločnosti, podpredsedom Slovenského národného výboru pre Čistú a aplikovaná chémiu (IUPAC) a národný zástupca v IUPAC.LABUDA, J. a M. UHER. Prof. Ing. Dušan Bustin, Dr.Sc: 80-ročný. Bratislava: [Slovenská chemická knižnica], 2017. Osobnosti Fakulty chemickej a potravinárskej technológie STU v Bratislave, zv. 45. ISBN 978-80-89597-71-0.Špánik, I., Švorc, Ľ., Labuda, J. Za prof. Ing. Dušanom Bustinom, DrSc. Bulletin českých chemických společností, 54 (1) (2023) 78 – 79.

 Knihy, učebnice (výber) 
 BERČIK, Juraj a Dušan BUSTIN. Elektrochémia. Bratislava: Slovenská vysoká škola technická, 1982.
 GARAJ, Ján, Dušan BUSTIN a Zdeněk HLADKÝ. Analytická chémia. Bratislava: Alfa, 1987. Edícia chemickej literatúry.
 BUSTIN, Dušan. Analytická chémia. Bratislava: Slovenská technická univerzita, 1996, 2. Edícia skrípt. ISBN 80-227-0885-2.
 BUSTIN, Dušan. Príklady z fyzikálnych a fyzikálno-chemických analytických metód. 2. vyd. Bratislava: Slovenská vysoká škola technická, 1980.

 Ocenenia (výber) 
 1987 – Medaila Slovenskej chemickej spoločnosti
 1997 – Strieborná medaila Slovenskej chemickej spoločnosti

 Referencie 

 Literatúra 
 Pamätnica k 50. výročiu Chemickotechnologickej fakulty SVŠT Bratislava: (1940 – 1990). Bratislava: Alfa, 1990. ISBN 80-05-00506-7.

 Externé odkazy 
 Profil Dušana Bustina na ResearchGate
 Dušan Bustin v súbornom katalógu Slovenskej národnej knižnice

Kategória:Slovenskí chemici
Kategória:Slovenskí univerzitní profesori
Kategória:Vyučujúci na Fakulte chemickej a potravinárskej technológie Slovenskej technickej univerzity v Bratislave
Kategória:Absolventi Fakulty chemickej a potravinárskej technológie Slovenskej technickej univerzity v Bratislave
Kategória:Osobnosti z Martina